b'\n_START_ARTICLE_\nPape\xc5\xbe Pavel I.\n_START_SECTION_\n\xc5\xbdivljenjepis\n_START_PARAGRAPH_\nPo smrti \xc5\xa0tefana II. (imenovan tudi \xc5\xa0tefan III.)  je nastal boj za pape\xc5\xa1ki sede\xc5\xbe. Tragi\xc4\x8dno je, da se je to godilo ravno po pontifikatu tistega pape\xc5\xbea, ki je po svoji po\xc5\xbertvovalnosti pridobil Rimljanom svobodo in \xc4\x8dast, ko je s pomo\xc4\x8djo Frankov  staroselcem zagotovil mir, ko je onemogo\xc4\x8dil njihova stara sovra\xc5\xbenika in zatiralca \xe2\x80\x93 Bizantince-Grke in Langobarde. Resnici na ljubo se je ve\xc4\x8dina volivcev odlo\xc4\x8dila po \xc5\xa0tefanovi \xc5\xbeelji za njegovega starej\xc5\xa1ega brata - diakona Pavla, ki je najbolj poznal njegova dela in na\xc4\x8drte in so tako upali, da jih bo on pa\xc4\x8d najla\xc5\xbeje nadaljeval. Njun o\xc4\x8de se je imenoval Konstantin.\n_START_SECTION_\nNevarnost protipape\xc5\xbea\n_START_PARAGRAPH_\nNeznatna manj\xc5\xa1ina pa je hotela vriniti na Petrov sede\xc5\xbe arhidiakona Teofilakta (Theophilactus). Le veliki bistroumnosti in diplomatskim sposobnostim novoizvoljenega pape\xc5\xbea gre zahvala, da se to ni zgodilo. Teofilakt je tako ostal v pape\xc5\xa1ki slu\xc5\xbebi; tako je sodeloval na sinodi v Frankfurtu let 794 kot eden izmed delegatov.\n_START_SECTION_\nSmrt in \xc4\x8de\xc5\xa1\xc4\x8denje\n_START_PARAGRAPH_\nPape\xc5\xbe Pavel I. je umrl v Rimu dne 26. aprila 757. in je pokopan najprej v cerkvi svetega Pavla zunaj obzidja; kmalu pa so njegove ostanke prenesli v cerkev svetega Petra v Vatikanu._NEWLINE_Njegov god obhaja katoli\xc5\xa1ka Cerkev na njegov smrtni dan, dne 26. aprila.'